hu hu hu hu es it en es hu hu hu es en hu hu en hu hu ga hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu en hu hu hu hu it hu hu hu hu hu hu hu hu hu hu hu hu hu hu en hu en en hu hu hu es es en ru es nl en hu hu hu en en en hu hu en ja en en en en cs en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr es it en es hu hu hu hu en hu uk hu hu hu hu hu hu hu en hu en hu hu hu hu
Blog – Ceremónia, ahogy Te megálmodtad
Az esküvő sokkal nagyobb jelentéssel bír, mint egy közös szórakozási lehetőség. Két ember fontos döntésének egyesülése az, ami miatt összegyűlünk, és megünnepeljük azt, hogy megtiszteltek minket azzal, hogy ennek a fontos pillanatnak a részesei lehettünk. Ahhoz, hogy elkerüld a kínos pillanatokat és a szúrós tekinteteket, íme néhány illemszabály, amelyekre mindenképpen érdemes ügyelni, ha esküvői vendég leszel.
Mindig jelezz vissza a meghívóra!
Ne feledd, hogy a párnak nagyon fontos tudnia, hogy milyen vendégszámmal kalkuláljon. Jelentősége van az ültetésnél, a vacsoránál, a köszönőajándékoknál, illetve a szállás foglalásánál, nem utolsó sorban pedig számítanak a társaságodra is, hiszen biztos fontos vagy a számukra, ha életük egyik legfontosabb napját veled is megosztanák.
Ne érkezz olyan vendéggel, akit nem invitáltak meg az esküvőre.
Vedd komolyan a meghívó szövegezésében foglaltakat! Ha csak két főre szól az invitálás, akkor ne most adj vacsorát az egész családodnak.
Ügyelj a dresszkódra, és ne viselj olyan színt, amelyet nem illik.
Ha a pár valamilyen viseletet határoz meg a meghívójában, akkor azt illik betartani. Lehet szó például tematikus esküvőről, vagy a megszokottnál lazább eseményről, illetve épp az ellenkezőjéről is, ahol elvárás a nagyon elegáns megjelenés. Az általános öltözködési etikettet pedig semmiképpen se felejtsd el – nem illik sem fehérben, sem feketében érkezni, sőt tiltólistán szerepel a piros szín is.
Ne késs el a szertartásról!
Nagyon illetlen dolog, ha azzal zavarod meg a legérzelmesebb pillanatokat, hogy úgy futsz, majd kúszol be a sorok között, mint egy kölyök tacskó. Ügyelj a pontosságra!
Ne beszélgess a szertartás alatt!
Tartsd tiszteletben a meghitt perceket, és inkább a ceremónia után beszéljétek meg a gondolataitokat.
Szertartás közben ne akadályozd a fotós útját.
Nagyon bosszantó, amikor a pár által megbízott fotós útját elállják a iPhone-nal hadonászó vendégek.
Tudjuk, hogy te is szívesen megörökítenéd a legemlékezetesebb eseményeket, de ezekben a percekben sokkal jobb, ha diszkréten készíted el azokat a fotókat.
Hallgass a ceremóniamesterre vagy a vőfélyre!
A cm és a vőfély a nap karmestere, így hallgasd meg, amit kérnek a násznéptől. Ha például beinvitálnak a vacsora helyszínére, vagy ha egy játékra buzdítanak, akkor ne olyan legyél, mint a legrosszabb gyerek az osztályban.
Legyél együttműködő a csoportképek elkészítésénél!
A csoportképek elkészítésére szánt időt sokszor alábecsülik, és ezért csúszik meg az utána következő vacsora. Legyél figyelemmel arra, hogy hány vendég várakozik még arra, hogy fényképet készítsen a párral, így ne most játszd el, hogy melyik a jó profilod, és hogyan állt volna jobban tíz képpel korábban a hajad.
Nincs annál kellemetlenebb, mint mikor este 10-kor még boríték után vadászol, mert nemcsak a nászajándékról feledkeztél meg, hanem arról is, hogy a gratulációként adott pénzt valamiben elrejtsd. Hacsak a pár nem kötötte ki, hogy kifejezetten anyagi támogatásnak örülne a legjobban, akkor gondoskodj minél figyelmesebb és kreatívabb ajándékokról.
Egy esküvő persze nagyban szól a szórakozásról, mégis ügyelj a határokra. Tudj másnap reggel a többiek szemébe nézni.
Óvakodj azoktól a meglepetésprogramoktól, amiket nem egyeztettél a személyzettel!
Ami számodra nagyon jó ötletnek tűnhet, az lehet, hogy a szolgáltatóid vagy a pár számára felér egy rémálommal. Ha meglepetéssel készülsz, mindig kérd ki a többiek véleményét, és egyeztess a szolgáltatókkal, hogy mikor célszerű beépíteni a meglepetést a programba, illetve egyáltalán megvannak-e hozzá a szükséges technikai feltételek. Például, ha vetítéssel készülsz, nem minden helyszín rendelkezik projektorral, vagy olyan számítógéppel és ahhoz kompatibilis kábellel, ami lehetővé teszi, hogy meglepd a párt.
Búcsúzz el a pártól, mielőtt elmész!
Semmi baj nincs azzal, ha idejekorán távoznál az esküvőről, mert esetleg elfáradtál, vagy a gyerekek miatt muszáj hamarabb elmenned. Mindig menj viszont oda a párhoz – még ha nagyon elfoglaltnak is tűnnek –, és köszönd meg, hogy vendégül láttak.
“A házasság nélkülözhetetlen kellékei”
augusztus 16, 2018július 10, 2019 dianaceremonia
“A házasság nélkülözhetetlen kellékei” – ajándék ötlet esküvőre
Kedves gesztus a násznép részéről, amikor saját kézzel készített ajándékod adnak a párnak. Az alábbi példát hoztam nektek erre, könnyen elkészíthető, az alapanyagok beszerzehtőek bármelyik boltban. Akár lánybúcsús ajándék ötletnek is kiváló.
(megjegyzés: nálunk nem rendelhető, nem forgalmazzuk, ezek a képek a blogbejegyzésben, mint példa szerepelnek)
– méz: hogy a mézes hetek tovább tartsanak
-csokoládé: hogy édesek legyenek a hétköznapok
– fejfájás csillapító: ha a feleség nem akarja
– sorsjegy: ha kell egy kis szerencse
– mágnes: hogy a vonzalom sose múljon el
– egy kulcs: hogy mindig nyitva legyen a szívetek egymás előtt
– iránytű: hogy mindig megtaláljátok a helyes utat
– zsebkendő: ha könnyesre nevetjük magunkat
– pénzérme: hogy el tudjuk dönteni, kinek van igaza
– kávé: hogy mindig legyen energiánk egymásra
– mécses: hogy a meghitt pillanatok soha el ne múljanak
– pillanatragasztó: hogy legyen mivel megragasztani, ami eltörött
– 1-10-ig számok: eddig számoljunk, mielőtt veszekednénk
– étterem telefonszám: ha nem lenne idő a főzésre
– sebtapasz: ennél nagyobb baj sose történjen velünk
– masszázsolaj: hogy soha ne fájjon a hátad
Ezeket az apróságokat egy frappáns felirat kíséretében, egy szép dobozban, ládikóban érdemes átadni akár a párnak, akár a feleség a férjnek, és akár fordítva is 🙂 .
Inspirációnak csatolok képet nektek.
január 7, 2018 dianaceremonia
Mindenki szeretné, ha az esküvőjéről nem csak képek, videók és online anyagok maradnának fent az utókornak, hanem valami kézzelfogható emlékek is. Erre hoztam nektek pár ötletet, mivel is lehetne valami kreatív, megfogható emléket kitenni a nappaliba. Amennyiben van vőfély, ceremóniamester az ő feladata lesz a vendégeket motiválni ezek kitöltésére, aláírására. Amennyiben nincs, úgy ne felejtsük el ezeket az apróságokat jól látható helyre tenni, és egy lelkes rokonra bízni, hogy az este folyamán amíg ti a vendégekkel foglalkoztok, ők próbáljak motiválni a vendégeket, hagyjanak emléket ilyen módon is.
Ujjlenyomatfa: manapság az egyik legdivatosabb formája a vendégkönyvnek. Vicces, kreatív, a gyerekek is kedvelik. Egyetlen hátránya a nyomdás kéz. Mindig tegyünk ki mellé nedves kéztörlőt, hogy a vendégek meg tudják törölni a kezüket utána.
Szívecskés képkeret: nagyon kedvelt az utóbbi 2 évben, egy üreges képkeretbe lehet beledobálni kis fa szívecskéket, amikre előzőleg írhatunk üzenetet, vagy csak az aláírásunkat hogy jelen voltunk a nagy napon. Kreatív, szinte minden otthonban jól mutat, egyetlen hátránya: ha nincs teljesen feltöltve nem mutat valami szépen. Erre szoktam javasolni, hogy ne csak a neveket írassuk fel a vendégekkel, hanem ösztönözzük őket arra, hogy rövid üzeneteket is hagyjanak nektek.
Az előző változata, szintén fából készült, és később képként díszítheti a falunkat az a puzzle vendégkönyv. Annyira még nem sablonos hazánkban, de kezd elterjedni. Használata hasonló a képkeretes változathoz, mindenki hagyja a névjegyét, egy kedves üzenetet a puzzle különböző darabkáin, amiket ott a helyszínen bele is illeszthet a nagy közös képbe.
A “weddingomania” blog listáján első helyen szerepel az új amerikai őrület a Jenga-vendégkönyv. A klasszikus jenga játékot újrahasznosítva erre írják a vendégek a kívánságaikat, üzeneteiket. Szerintem remek ötlet, később akár a gyerekeink is játszhatnak vele, nagyon kreatív, és biztos hogy nem sok hazai esküvőn találkozik ilyennel az ember.
Az “elegantweddinginvites” oldalon pedig találtam valami igazán rusztikus, vintage és különleges vendégkönyvet. Roppant látványos, beszerzése nem is olyan bonyolult, és biztos vagyok benne hogy emlékezetes marad mindenki számára. Hátránya talán annyi, hogy nem minden típusú esküvői dekorációba beilleszthető. De az biztos, hogy egy igazi hipszter-vintage-alternativ esküvő központi dekorációja lehet.
június 19, 2017június 19, 2017 dianaceremonia
Ceremóniamesterként az az első dolgom, hogy forgatókönyvet készítek a párokkal a nagy napi eseményekről. Most nektek DIY menyasszonyoknak szeretnék tippeket adni ehhez, hogy hol is kezdjétek 🙂 Egy tavaly szeptemberi esküvőmre készült az alábbi példa, azért néhol átírtam a részleteket 🙂
Időpont – a program kezdete, várható vége
Helyszín – nem kell pontos címmel, de neked és a fontosabb résztvevőknek egyértelmű legyen (például: Templom, Esküvő helyszín, Ceremónia helyszín, stb)
Amire külön figyelmet érdemes fordítani, az a szünetek. Minden programra amit beírunk, szánjunk rá plusz 20-30 percet, az esetleges csúszások végett. Legyünk minél lényegre törőbbek, ne írjunk bele túl sok apró részletet, hanem csak vázlatosan.
Nem csak  a szertartás kezdetétől érdemes összetenni a programokat ilyen részletesen, a készülődésről is írjunk bele bátran részleteket. Például: Menyasszony – Fodrász reggel 8-9.30, 10.00-11.00 öltözés, 11.00-12.00 sminkelés, stb.
Érdemes egy ilyet összerakni és egyeztetni a fontosabb szolgáltatókkal (persze ha van ceremóniamestered akkor ez az Ő dolga lesz 🙂 ), de a helyszín személyzetével, a DJ-vel és a felszolgálókkal mindenképp! 🙂
Remélem tudtam ezzel Nektek segíteni, amennyiben bármi kérdésed van keress bátran, a konzultáció ingyenes 🙂
Címke ceremonia, dianaceremonia, eskuvo, forgatókönyv, wedding, weddingceremonyHozzászólás
április 13, 2017 dianaceremonia
1. Válasszátok ki a nagy napot!
Az esküvői tervezés legfontosabb és legelső lépése, hogy válasszuk ki az esküvő dátumát. Ha nincs konkrét dátum, felesleges bármilyen ajánlatot is bekérni, hiszen minden szolgáltatónak az lesz az első kérdése, hogy melyik napon lesz az esküvő. Amelyik pár nem tudja megmondani a pontos dátumot, annak a szolgáltatók se fognak ajánlatot adni.
2. Szigorú költségvetési terv
Második lépésnek érdemes egy költségvetési tervet készíteni, hogy minden területen tudjátok, meddig lehet nyújtózkodni. Minden költséget vegyünk számításba és a teljes költségvetés 75-80%-át osszuk be a különböző költségelemekre, így ha kiderül, hogy kimaradt valami (mindig kimarad valami…), akkor még így is lesz rendelkezésre álló forrásunk.
3. Ajánlások begyűjtése ismerősöktől, barátokról, rokonokról
Ajánlás alapján választani a szolgáltatót, az egyik legjobb módszer. Főleg, ha az esküvőn, lakodalmon Ti is részt vettetek és meggyőződhettetek a szolgáltató profi munkájáról. Ne szégyelljétek megkeresni az ismerősötöket és kérjétek el a Nektek szimpatikus szolgáltató elérhetőségét. Ha nem voltatok ott az ismerős esküvőjén, de láttátok, hogy valaki mostanság ment férjhez, nyugodtan kérdezzetek rá, hogy ők kikkel dolgoztattak és mennyire ajánlanák az adott szolgáltatót (vagy hogy azt válasszátok, vagy hogy messze kerüljétek).
4. Ajánlatkérések küldése közvetlenül a szolgáltatónak vagy kifejezetten ajánlatkérő oldalakról
A szolgáltató kiválasztása igen nehézkes. Az esküvői kiállításokon jellemzően a drágább szolgáltatók vannak jelen, akik többet költenek marketingre és ezeket a plusz költségeket természetesen áraikba is beépítik. Így egy-egy nagy marketingtevékenységet folytató szolgáltató áraiban minden esetben visszaköszönnek a marketingre költött költségek, azonban fontos megjegyezni, hogy nem mind arany, ami fénylik!
Érdemes sokrétűen keresgélni és használni pl.: a www.eskuvo24.hu oldalt, fotós és videos keresése esetében a www.eskuvoi-foto.eu oldalt. Google kulcsszavas keresés esetében a kereső eredményeiből nem csak az első 1-2 oldalt érdemes átnézni.  Bár időigényes munka megtalálni a legjobbat, de megéri az eredményt a ráfordított idő!
5. Ha megvan a szolgáltató- Foglaló és Megbízási szerződés
A szolgáltató kiválasztása és felkérése után fontos, hogy kiválasztott szolgáltatóval szerződést kössünk. A megbízási szerződés tartalmazza a dátumot, árat és a szolgáltatóra vonatkozó fő információkat (cím, telefonszám, adószám, stb.).  A szolgáltatók többsége addig nem tekinti lefoglaltnak az időpontot, amíg nincs megkötve a szerződés és nem kapták meg a foglalót!
Sok sikert kívánok nektek a szervezésben, keresésben. Amennyiben úgy érzed segítségre, tanácsra szorulsz keress meg bátran a tanácsadás ingyenes 🙂
"Az esküvő a legszebb szerelmi vallomás, ahol ország-világ előtt kinyilvánítjuk szerelmünk örökkévalóságát"
+36 30 1794 911
Működteti a WordPress.com. , Automattic fejlesztésében.
Ceremónia, ahogy Te megálmodtad
Already have a WordPress.com account? Log in now.
Ceremónia, ahogy Te megálmodtad
Honlap megtekintése az Olvasóban